महानगरीय यांत्रिकता पर निरन्तर कटाक्ष करते हुए विनय मिश्र अपने गीतों में अपनी यथार्थपूर्ण जीवनदृष्टि का निरन्तर परिचय देते हैं। खालीपन, खामोशी, अकेलापन आदि शब्दों की निरन्तर आवृति इसका प्रमाण है- जैसे ''खामोशी सांकल बजाती हैÓÓ। ''गीत का समकालीन स्वर अपनी परम्परा और अपने समय की समझ से विकसित हृदय की अंतर्लय की उपज है।ÓÓ विनय मिश्र के इस कथन के आइने में जब हम इस संग्रह को देखते हैं तो पाते हैं कि यहाँ गीतकार अपनी सृजनधर्मिता के शिखर पर है और उसके इन गीतों की भंगिमा अन्य गीतकारों से अलग नजर आती है। यहाँ वर्तमान का यथार्थ अपनी पूरी सत्यता और ताकत के साथ उपस्थित है और कवि अपने यथार्थ की विस्तृत झांकियाँ प्रस्तुत करने में पूर्ण सफल रहा है। विनय मिश्र की कलम ऐसी विदू्रपताओं को व्यंग्यात्मक अभिव्यक्ति प्रदान करने में संलग्न हैं क्योंकि उन्होंने समय के सच को कहने का जोखिम उठाया है। जिन्होंने उनकी गज़़लें पढ़ी हैं वे समझ जाएंगे कि इन गीतों में भावों की सहजता तथा विचारों की स्पष्टता उनकी गज़़लों की धार की तरह ही बेबाकी तथा निर्भीकता से आई है।